
POGODBA O LEKTORIRANJU
št.: 
ki jo sklepajo: 

NAROČNIK: Elektro Maribor, podjetje za distribucijo električne energije d.d., Vetrinjska ulica 2, 2000 Maribor, ID za DDV: SI 46419853, matična št.: 5231698000, ki ga zastopa predsednica uprave, 

(v nadaljnjem besedilu »naročnik«) 

in 

IZVAJALEC: XXXXXXXXXXX , naslov, ID za DDV:_________________, matična št. __________________, ki ga zastopa____________________________
(v nadaljnjem besedilu »izvajalec«).

I. PREDMET POGODBE
1. člen

Pogodbeni stranki ugotavljata, da je naročnik izvedel postopek izbire ponudnika za izvedbo storitev
LEKTORIRANJA, in sicer:

lektoriranje besedila v slovenščini.

2. člen

S to pogodbo se pogodbeni stranki dogovorita o splošnih in posebnih pogojih izvedbe naročila. Celotna razpisna dokumentacija iz naročila kot je opredeljena v 1. členu te pogodbe in izvajalčeva ponudba številka: ___________, sta sestavni del te pogodbe. 

3. člen

Pogodba se sklene za obdobje dveh let od podpisa pogodbe.
Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Sprememba cene ima za posledico prekinitev pogodbe in unovčitev pogodbene kazni.

II. POGODBENA VREDNOST
4. člen

Pogodbeni stranki se dogovorita, da se bo pogodba črpala sukcesivno, glede na potrebe naročnika, po ceni iz ponudbe, in sicer:

· cena lektoriranja: xxxxxx EUR brez DDV na avtorsko stran.
Okvirno predvidena pogodbena vrednost je xxxxxxx EUR brez DDV. Navedene skupna pogodbena vrednost ne predstavlja dejanske pogodbene vrednosti, saj je le ta odvisna od naročnikovih potreb, ki je naročnik ne more zagotovo predvideti že ob sklenitvi te pogodbe. 

Pogodbeni stranki se dogovorita, da se v primeru finančne realizacije pogodbe pred potekom obdobja dveh let, prekine.  Maksimalna pogodbena vrednost znaša 5.000,00 EUR.
III. ROK IZVEDBE
5. člen

Izvajalec se obvezuje pričeti z izvajanjem s to pogodbo prevzetih del takoj, ko prejme pisno (elektronsko ali drugo) sporočilo s strani naročnika oz. upravitelja pogodbe. V sporočilu bo zapisan rok za dokončanje del, ki je odvisen od potrebe naročnika in od števila strani.
Odzivni čas za lekturo 20 avtorskih strani: 2 dni.
IV. ROK PLAČILA
6. člen

Naročnik se obvezuje plačati opravljeno storitev na račun številka: IBAN SI56 ___________________________, v roku 30 dni od datuma prejema računa. Vse druge oblike poravnave obveznosti so možne le po predhodnem dogovoru. Izvajalec se obvezuje, da bo račun, z valuto 30 dni od datuma prejema računa, skupaj s kopijo naročnikovega naročila poslal v roku 8 dni po opravljeni storitvi. Če naročnik po prejemu računa le-tega ne bo plačal v dogovorjenem roku ima izvajalec pravico naročniku zaračunati zakonske zamudne obresti.
V. POGODBENE KAZNI
7. člen

Če izvajalec ne bi izvedel storitve v dogovorjenem roku, je dolžan plačati naročniku pogodbeno kazen v višini 5 (pet) % od vrednosti naročila za vsak zamujen koledarski dan, do največ 25 (petindvajset) % te vrednosti. 

Če nastopijo razlogi za nastanek zamude s strani naročnika ali višja sila, je dolžan izvajalec v pisni obliki sporočiti naročniku nove okoliščine.

Plačilo pogodbene kazni ne odveže izvajalca od izpolnitve njegovih pogodbenih obveznosti oz. plačila celotno nastale škode. 

VI. POSEBNE OBVEZNOSTI IZVAJALCA IN NAROČNIKA
8. člen

Izvajalec se obvezuje, da bo:

· opravil storitev strokovno, pravilno, vestno in kakovostno v skladu z veljavnimi dogovori, soglasji, standardi in zakoni,

· izvršil izvedbo v dogovorjenem roku,

· varoval poslovno tajnost naročnika, kakor tudi tajnost vseh ostalih informacij, 

· upošteval zahteve in določila naročila.
V primeru, da delo ne bo opravljeno skladno s prvo alinejo tega člena, bo naročnik ponudnika pozval, da v zahtevanem roku, brez dodatnega plačila, odpravi pomanjkljivosti. 

V primeru, da ponudnik tega ne bo storil, lahko naročnik nemudoma odstopi od pogodbe, brez odpovednega roka in zahteva odškodnino za nastalo škodo.
Izvajalec se izrecno in brezpogojno zavezuje, da bo vse podatke prejete s strani naročnika družbe Elektro Maribor d.d., obravnaval kot strogo zaupne, jih ne bo posredoval tretji osebi ali se na kakršenkoli način na podlagi prejetih podatkov okoristil.  
9. člen

Naročnik se obvezuje, da bo:

· dal izvajalcu v dogovorjenih rokih na razpolago potrebno dokumentacijo oziroma informacije v zvezi s pogodbenimi obveznostmi, 

· sodeloval s izvajalcem pri določilih pogodbe z namenom, da bo le ta pogodbene obveznosti opravljal v obojestransko korist in zadovoljstvo,

· tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti, 

· enako zanesljivo kot zahteva od izvajalca, bo tudi sam varoval poslovno tajnost izvajalca in bo v tajnosti obdržal tudi druge informacije in dokumente, če bo izvajalec to posebej zahteval.

VII. PREDSTAVNIKI NAROČNIKA IN DOBAVITELJA
10. člen

Kontaktne osebe s strani naročnika so: ______________________________________________
Za nadzor nad izvajanjem pogodbe s strani izvajalca skrbi ____________________________ 
Spremembo predstavnikov je treba javiti pisno v treh dneh. Predstavniki pogodbenih strank nimajo pravice spreminjati pogodbenih obveznosti. 

VIII. VIŠJA SILA
11. člen 

Izvajalec in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se izogniti - višja sila. Pogodbeni stranki se pismeno obvestita o nastanku in prenehanju višje sile najkasneje v 3 dneh od njenega nastanka, oziroma izjemoma od njenega prenehanja. K pismenem obvestilu morata predložiti verodostojne dokaze o nastanku in trajanju višje sile.

IX. PROTIKORUPCIJSKA KLAVZULA
12. člen 

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njegovemu predstavniku, zastopniku ali posredniku.

13. člen 
Na podlagi določil Etičnega kodeksa družbe Elektro Maribor d.d. delavci družbe, njihovi ožji družinski člani in njihova podjetja (ustanovitelj, družbenik, zakoniti zastopnik) ne morejo biti dobavitelji družbi, razen s predhodnim pisnim dovoljenjem družbe. Za ožje družinske člane se štejejo zakonec, izvenzakonski partner, otroci, posvojenci. Starši ali posvojitelji pa v primeru, da živijo z delavcem v dejanski življenjski skupnosti.

V primeru, da se ugotovi, da je izvajalec potreboval pisno dovoljenje družbe, saj je v sorodstvenih vezeh z zaposlenim v družbi Elektro Maribor d.d., pa le tega ni zahteval, je ta pogodba nična.
X. REŠEVANJE SPOROV
14. člen 

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

XI. KONČNE DOLOČBE
15. člen 

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.

Naročnik lahko brez odpovednega roka odstopi od pogodbe v primeru neizpolnjevanja pogodbenih obveznosti s strani ponudnika.
Tehnična specifikacija, ki je bila predmet postopka izbire najugodnejšega/najustreznejšega ponudnika je sestavni del te pogodbe. 
Pogodba stopi v veljavo, ko jo podpišeta obe pogodbeni stranki.
Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.  

Priloga:

· Ponudba izvajalca 
Maribor, dne


                   
       xxxxx, dne 

	Naročnik:          

                                                            
	Izvajalec:

	Elektro Maribor d.d.
 Predsednica uprave 

